
REPUBLIKA HRVATSKA

SPLITSKO-DALMATINSKA ŽUPANIJA
GIMNAZIJA DINKA ŠIMUNOVIĆA U SINJU
Sinj, Dinka Šimunovića 10
OIB: 41486114231
KLASA: 011-01/26-03/2
URBROJ: 2175-31-01-26-1
Sinj, 15. srpnja 2026. godine
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i članka 72. Statuta Gimnazije Dinka Šimunovića u Sinju, ravnatelj Gimnazije Dinka Šimunovića u Sinju donosi

ODLUKU

o provedbi savjetovanja s javnošću o Nacrtu Pravilnika o provedbi postupaka jednostavne nabave Gimnazije Dinka Šimunovića u Sinju

Članak 1.

Utvrđuje se Nacrt Pravilnika o provedbi postupaka jednostavne nabave Gimnazije Dinka Šimunovića u Sinju (dalje u tekstu: Pravilnik).

Pokreće se postupak savjetovanja s javnošću o Nacrtu Pravilnika.

Nacrt Pravilnika objavit će se 15. srpnja 2026. godine na službenoj mrežnoj stranici Škole, zajedno s obrazloženjem razloga i ciljeva koji se žele postići njegovim donošenjem i ostalom dokumentacijom za provedbu savjetovanja s javnošću.

Članak 2.

Savjetovanje s javnošću provodi se u razdoblju od 16. srpnja 2026. godine do 14. kolovoza 2026. godine.

Zainteresirana javnost može dostaviti svoja mišljenja, prijedloge i primjedbe najkasnije do 14. kolovoza 2026. godine:

-elektroničkom poštom: ured@gimnazija-dsimunovica-sinj.skole.hr

Članak 3.

Po isteku roka iz članka 2. ove Odluke izradit će se izvješće o provedenom savjetovanju s javnošću koje će sadržavati pregled zaprimljenih prijedloga i primjedbi te očitovanja o njihovom prihvaćanju ili neprihvaćanju, uz obrazloženje.

Izvješće iz stavka 1. ovoga članka objavit će se na službenoj mrežnoj stranici Škole.

Po provedbi savjetovanja s javnošću, prijedlog Pravilnika uputit će se Školskom odboru na donošenje.
Obrazloženje

Izmjenama Zakona o javnoj nabavi značajno je izmijenjen pravni okvir provedbe jednostavne nabave te su za javne naručitelje propisana nova pravila i obveze, osobito u odnosu na provedbu postupaka putem modula jednostavne nabave u Elektroničkom oglasniku javne nabave Republike Hrvatske (EOJN RH), javnu objavu pojedinih postupaka, pravnu zaštitu gospodarskih subjekata te transparentnost i dokumentiranje postupanja.

S obzirom na opseg i značaj novih zakonskih rješenja, ocijenjeno je potrebnim donijeti novi Pravilnik o provedbi postupaka jednostavne nabave kojim će se cjelovito urediti pravila, uvjeti i načini provedbe jednostavne nabave u Gimnaziji Dinka Šimunovića u Sinju.

Nacrtom Pravilnika uređuje se sustav provedbe jednostavne nabave prema procijenjenoj vrijednosti predmeta nabave, elektronička provedba postupaka putem EOJN RH, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i druga pitanja važna za zakonito, transparentno i učinkovito postupanje Škole.

Predmetni Pravilnik predstavlja opći akt kojim se uređuje način postupanja Škole u provedbi jednostavne nabave te pitanja koja mogu utjecati na interese gospodarskih subjekata i drugih zainteresiranih osoba.

Slijedom navedenog, a radi omogućavanja zainteresiranoj javnosti da sudjeluje u postupku donošenja Pravilnika dostavljanjem mišljenja, prijedloga i primjedbi, provest će se savjetovanje s javnošću sukladno članku 11. Zakona o pravu na pristup informacijama.

Savjetovanje s javnošću provest će se u trajanju od 30 dana, od 16. srpnja 2026. godine do 14. kolovoza 2026. godine.

Po završetku savjetovanja razmotrit će se sva zaprimljena mišljenja, prijedlozi i primjedbe, izraditi i objaviti izvješće o provedenom savjetovanju te će se prijedlog Pravilnika uputiti Školskom odboru na donošenje.

                                                                                                                                                Ravnatelj:
                                                                                                                                                                                                                                                                     __________________
Tomislav Bilić, prof.
Dostaviti:
1. Objava na službenoj mrežnoj stranici Škole

2. Pismohrana, ovdje
